Santa Venera

Santa Venera er en by og kommune i Reġjun Ċentrali på Malta, og hadde en befolkning på rundt  i mars 2014.  Kommunen ligger mellom byene Birkirkara og Ħamrun og deler også grense med Qormi og Msida.

Historie 

Den gamle kirken i Santa Venera ble bygget i 1473, utvidet i 1500, ombygget mellom 1658 og 1688, og igjen i det 19. århundre. Kirken var sognekirke helt frem til 1989.

I 1610 finansierte stormester Alof de Wignacourt byggingen av Wignacourt-akvedukten for å sikre vanntilgang i hovedstaden Valletta. Vannet ble hentet i kilder ved Rabat og Dingli. Denne akvedukten går gjennom Santa Venera. Akvedukten ble ferdigstilt i 1615, og det ble bygget en dekorativ portal der akvedukten krysset veien mellom det som i dag er Fleur-de-lys og Santa Venera.

Casa Leoni, også kjent som Palazzo Manoel, ble bygget rundt 1730 under regimet til António Manoel de Vilhena. Dets design er knyttet til Charles François de Mondion, den franske militæringeniøren som også designet Mdina Gate og deler av Fort Manoel. Under den franske blokaden fungerte Casa Leoni som en kommandobase for maltesiske opprørere, og senere som bolig for guvernørene av Malta. I dag huser Casa Leoni det maltesiske Departementet for Bærekraftig Utvikling, Miljø og Klima. Palasset har en stor hage bak bygningen som ble delvis åpnet for publikum i 1977 som Romeo Romano Hager.

Symbol 
Santa Veneras flagg og våpenskjold er rødt, med en hvit stripe i midten og tre røde fleur-de-lys på stripen. Dette er tatt fra Stormester Alof de Wignacourts våpenskjold. Han styrte øyene fra 1601 til 1622. Flagget ble innført da Santa Venera ble opprettet som kommune i 1993.

Utdanning 

Santa Venera har en rekke utdanningsinstitusjoner, som blant annet omfatter følgende:

 Saint Elias College: en katolsk videregående skole som drives av Carmelite Friars.
 St Michael ' s College en katolsk videregående skole som drives av Society of Christian Doctrine;
 Vincenzo Bugeja Conservatory
 Dun Xand Cortis.

Hovedveier 
 Triq il-Ferrovija (Railway Road)
 Triq il-Kanun (Canon Road)
 Triq il-Kappillan Mifsud (Parish Priest Mifsud Street)
 Triq il-Kbira San Ġużepp (St Joseph High Road)
 Triq Reġjonali (Regional Road)

Vennskapsbyer 
Santa Venera er vennskapsby med:

  Orvieto, Italia
  Barbazan, Frankrike

Referanser

Eksterne lenker 
 

Maltas kommuner
Byer på Malta